stanford-oval/wikipedia huggingface dataset:
Maud Adams

| Maud Adams |
| --- | --- |
 Adams vuonna 2019
Henkilötiedot
Syntynyt: 12. helmikuuta 1945 (ikä 79) Luulaja, Ruotsi
Puoliso:  Roy Adams (1966–1975) Charles Rubin (1999–)
Näyttelijä
Taiteilijanimet:  Maud Solveig Christina Wikström
Aiheesta muualla
IMDb 
Elonet
Maud Solveig Christina Adams (s. 12. helmikuuta 1945) on ruotsalainen näyttelijä, joka tuli tunnetuksi rooleistaan James Bond -elokuvissa 007 ja kultainen ase (1974) ja Octopussy (1983). Hän oli myös taustalla elokuvassa 007 ja kuoleman katse (1985).
Adams syntyi Luulajassa nimellä Maud Solveig Christina Wikström. Hän aloitti teini-ikänsä loppuvuosina uran mallina ja pääsi myöhemmin työskentelemään Pariisiin sekä New Yorkiin saakka. Hänen ensimmäinen elokuvaroolinsa oli Poikabileissä (The Boys in the Band) vuonna 1970.
Adamsin ensimmäinen avioliitto valokuvaaja Roy Adamsin kanssa päättyi avioeroon vuonna 1975. Hän on lapseton ja on elänyt vuodesta 1999 uudessa avioliitossa Charles Rubinin kanssa.
Jalkapallon alle 19-vuotiaiden Euroopan-mestaruuskilpailut 2018

Jalkapallon alle 19-vuotiaiden Euroopan-mestaruuskilpailut 2018 pelattiin Suomessa 16.–29. heinäkuuta 2018 Seinäjoella ja Vaasassa. Turnaukseen osallistui kahdeksan maata, jotka arvottiin kahteen neljän joukkueen alkulohkoon. Euroopan jalkapalloliitto UEFA myönsi isännyyden Suomelle joulukuussa 2016.
Turnaus toimi myös karsintana Puolassa vuonna 2019 järjestettäviin alle 20-vuotiaiden maailmanmestaruuskilpailuihin. Molempien alkulohkojen kaksi parasta saivat paikan kisoihin. Lisäksi alkulohkojen kolmanneksi sijoittuneet pelasivat 26. heinäkuuta Seinäjoella karsintaottelun pääsystä MM-kisoihin.
Portugali voitti turnauksen voitettuaan loppuottelussa Italian jatkoajan jälkeen lukemin 4–3.
Karsinnat

Isäntämaa Suomen lisäksi turnaukseen osallistuvat seitsemän maata selvisivät kaksivaiheisen karsinnan jälkeen. Karsinnan ensimmäinen osa pelattiin syksyllä 2017, ja toinen osa maaliskuussa 2018.
Pelipaikat

| Seinäjoki | Vaasa |
| --- | --- |
OmaSp Stadion: Elisa Stadion

Kapasiteetti: 5 817: Kapasiteetti: 6 005
Lohkovaihe > Lohko A

| Sij>  | Joukkue | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Italia | 3 | 2 | 1 | 0 | 5 | 3 | +2 | 7 | Pudotuspelit ja alle 20-vuotiaiden MM-kilpailut 2019 |
| 2 |  Portugali | 3 | 2 | 0 | 1 | 8 | 4 | +4 | 6 | Pudotuspelit ja alle 20-vuotiaiden MM-kilpailut 2019 |
| 3 |  Norja | 3 | 1 | 1 | 1 | 5 | 6 | −1 | 4 | Alle 20-vuotiaiden MM-karsinta 2019 |
| 4 |  Suomi (I) | 3 | 0 | 0 | 3 | 2 | 7 | −5 | 0 |  |
Norja  v  Portugali
| Norja  | 1–3 |  Portugali |
| --- | --- | --- |
|  Markovic  82'  | Raportti |  Trincão  24', 90+3'  Luís  41'  |
Suomi  v  Italia
| Suomi  | 0–1 |  Italia |
| --- | --- | --- |
|  | Raportti |  Zaniolo  43'  |
Suomi  v  Norja
| Suomi  | 2–3 |  Norja |
| --- | --- | --- |
|  Vertainen  29' (rp.)  Ylätupa  53'  | Raportti |  Hauge  11'  Botheim  90'  Borchgrevink  90+2'  |
Portugali  v  Italia
| Portugali  | 2–3 |  Italia |
| --- | --- | --- |
|  Luís  69'  Quina  89'  | Raportti |  Capone  53'  Scamacca  78'  Frattesi  84'  |
Portugali  v  Suomi
| Portugali  | 3–0 |  Suomi |
| --- | --- | --- |
|  Filipe  20'  Gomes  33'  Dju  90+4'  | Raportti |  |
Italia  v  Norja
| Italia  | 1–1 |  Norja |
| --- | --- | --- |
|  Kean  83'  | Raportti |  Håland  62' (rp.)  |
Lohkovaihe > Lohko B

| Sij>  | Joukkue | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Ukraina | 3 | 2 | 1 | 0 | 4 | 2 | +2 | 7 | Pudotuspelit ja alle 20-vuotiaiden MM-kilpailut 2019 |
| 2 |  Ranska | 3 | 2 | 0 | 1 | 11 | 2 | +9 | 6 | Pudotuspelit ja alle 20-vuotiaiden MM-kilpailut 2019 |
| 3 |  Englanti | 3 | 1 | 1 | 1 | 4 | 8 | −4 | 4 | Alle 20-vuotiaiden MM-karsinta 2019 |
| 4 |  Turkki | 3 | 0 | 0 | 3 | 2 | 9 | −7 | 0 |  |
Lähde: UEFA
Turkki  v  Englanti
| Turkki  | 2–3 |  Englanti |
| --- | --- | --- |
|  Yalçın  2'  Güçlü  57'  | Raportti |  Tanganga  22'  Brereton  45+2'  Embleton  54'  |
Ranska  v  Ukraina
| Ranska  | 1–2 |  Ukraina |
| --- | --- | --- |
|  Guitane  23'  | Raportti |  Tsitaishvili  13'  Buletsa  86'  |
Ukraina  v  Englanti
| Ukraina  | 1–1 |  Englanti |
| --- | --- | --- |
|  Supriaha  39'  | Raportti |  Tavernier  8'  |
Turkki  v  Ranska
| Turkki  | 0–5 |  Ranska |
| --- | --- | --- |
|  | Raportti |  Guitane  5'  Gouiri  22', 33'  Diaby  58'  Cuisance  90+2'  |
Ukraina  v  Turkki
| Ukraina  | 1–0 |  Turkki |
| --- | --- | --- |
|  Buletsa  8'  | Raportti |  |
Englanti  v  Ranska
| Englanti  | 0–5 |  Ranska |
| --- | --- | --- |
|  | Raportti |  Alioui  28', 56'  Maolida  41'  Gouiri  63', 69'  |
Pudotuspelit > Alle 20-vuotiaiden MM-karsinta

Alkulohkojen kolmanneksi sijoittuneet pelaavat 26. heinäkuuta Seinäjoella karsintaottelun pääsystä vuoden 2019 alle 20-vuotiaiden MM-kisoihin.
Norja  v  Englanti
| Norja  | 3–0 |  Englanti |
| --- | --- | --- |
|  Botheim  35'  Markovic  86'  Hauge  89'  | Raportti |  |
Pudotuspelit > Välierät

Ukraina  v  Portugali
| Ukraina  | 0–5 |  Portugali |
| --- | --- | --- |
|  | Raportti |  Correia  2'  Filipe  19', 21'  Francisco  28', 30'  |
Italia  v  Ranska
| Italia  | 2–0 |  Ranska |
| --- | --- | --- |
|  Capone  27'  Kean  30'  | Raportti |  |
Pudotuspelit > Loppuottelu

Italia  v  Portugali
| Italia  | 3–4 (ja> ) |  Portugali |
| --- | --- | --- |
|  Kean  75', 76'  Scamacca  107'  | Raportti |  Filipe  45+1', 104'  Francisco  72'  Correia  109'  |
Aiheesta muualla

Kuvia tai muita tiedostoja aiheesta Jalkapallon alle 19-vuotiaiden Euroopan-mestaruuskilpailut 2018 Wikimedia Commonsissa
Turnauksen virallinen kotisivu UEFA.
Chris Froome

| Chris Froome |
| --- | --- |
 Chris Froome Critérium du Dauphiné'ssa 2013.
Henkilötiedot
Koko nimi:  Christopher Froome
Syntynyt: 20. toukokuuta 1985 (ikä 39)
Kansalaisuus:   Kenia  Yhdistynyt kuningaskunta
Pyöräilijä
Joukkue:  Israel-Premier Tech
Laji:  maantie
Rooli:  ajaja
Ajajatyyppi:  yleisajaja
Ura
Amatöörijoukkue(et)
2007:  Konica Minolta
Ammattilaisjoukkue(et)
2008–2009 2010–2020 2021–:  Barloworld Team Sky / Team Ineos Israel Start-Up Nation / Israel-Premier Tech
Suurimmat voitot
 Ranskan ympäriajo 2013, 2015, 2016, 2017, 7 etappia Espanjan ympäriajo 2011, 2017, 5 etappia Italian ympäriajo 2018, 2 etappia Tour de Romandie 2013, 2014 Critérium du Dauphiné 2013, 2015, 2016 
 Tiedot päivitetty: 2. tammikuuta 2023 
Aiheesta muualla
www.chris-froome.com
| Mitalit> Maa:   Iso-Britannia.Miesten pyöräily. Olympialaiset  | Mitalit> Maa:   Iso-Britannia.Miesten pyöräily. Olympialaiset  | Mitalit> Maa:   Iso-Britannia.Miesten pyöräily. Olympialaiset  | Maa:   Iso-Britannia> Miesten pyöräily. |
| --- | --- | --- | --- |
|  Pronssia | Lontoo 2012 | aika-ajo |  |
|  Pronssia | Rio de Janeiro 2016 | aika-ajo |  |
| Maantiepyöräilyn MM-kilpailut  | Maantiepyöräilyn MM-kilpailut  | Maantiepyöräilyn MM-kilpailut  |  |
|  Pronssia | Bergen 2017 | aika-ajo |  |
Maa:   Kenia
| Afrikan kisat  | Afrikan kisat  | Afrikan kisat  |  |
|  Pronssia | Alger 2007 | maantieajo |  |
Christopher "Chris" Froome (s. 20. toukokuuta 1985 Nairobi) on kenialaissyntyinen maantiepyöräilijä, joka on edustanut Britanniaa vuodesta 2008 lähtien. Hän aloitti pyöräilyuransa maastopyöräilijänä Etelä-Afrikassa. Ammattilaisuransa hän aloitti Barloworldissa 2008–2009, edusti Team Sky / Team Ineosia vuosina 2010–2020 ja Israel Start-Up Nation / Israel-Premier Techiä vuodesta 2021 lähtien. Hän on voittanut Ranskan ympäriajon neljä kertaa, vuosina 2013, 2015, 2016 ja 2017, Espanjan ympäriajon 2011 ja 2017 sekä Italian ympäriajon 2018.
Ura > 2010–2013

Froome voitti Espanjan ympäriajossa 2011 Pena Cabargan nousuun päättyneen 17. etapin kukistettuaan loppukirissä Juan José Cobon. Froome sijoittui kokonaiskilpailussa alun perin toiseksi 13 sekuntia Cobolle hävinneenä. Cobo menetti kuitenkin voittonsa dopingrikkomuksen vuoksi 2019, ja Froome nousi kokonaiskilpailun voittajaksi. Ranskan ympäriajossa 2012 hän voitti La Planche des Belles Fillesin nousuun päättyneen 7. etapin ennen Cadel Evansia ja Bradley Wigginsiä. Kokonaiskilpailussa hän sijoittui toiseksi kolme minuuttia 21 sekuntia maanmiehelleen ja tallitoverilleen Bradley Wigginsille hävinneenä. Lontoon olympialaisten aika-ajossa hän sai pronssia Wigginsin ja Tony Martinin jälkeen.
Froome voitti 2013 Tour de Romandien 54 sekunnin erolla Simon Špilakiin ja Critérium du Dauphinén 58 sekuntia ennen Richie Portea. Ranskan ympäriajon hän voitti neljän minuutin 20 sekunnin erolla Nairo Quintanaan. Hän siirtyi kokonaiskilpailun johtoon voitettuaan Pyreneillä ajetun kahdeksannen etapin 51 sekunnin erolla tallitoveriinsa Richie Porteen. Hän voitti myös Mont Ventoux'lle päättyneen 15. etapin 29 sekunnin erolla Nairo Quintanaan sekä Alpeilla ajetun aika-ajoetapin yhdeksän sekuntia ennen Alberto Contadoria.
Ura > 2014–

Froome voitti Tour de Romandien jälleen 2014 kukistettuaan Simon Špilakin 28 sekunnilla. Saman vuoden Espanjan ympäriajossa hän sijoittui toiseksi minuutin ja 10 sekuntia Alberto Contadorille hävinneenä. Hän voitti 2015 Critérium du Dauphinén kymmenen sekunnin erolla Tejay van Gardereniin
Froome piti Ranskan ympäriajossa 2015 johtajan paitaa neljännellä etapilla. Hän siirtyi kokonaiskilpailun johtoon uudelleen, kun kilpailua johtanut Tony Martin joutui keskeyttämään kuudennen etapin jälkeen, ja piti johtonsa kilpailun loppuun saakka. Hän voitti La Pierre Saint Martinin nousuun päättyneen kymmenennen etapin karattuaan irtiottoon 6,5 kilometriä ennen maalia. Hän voitti kokonaiskilpailun minuutin ja 12 sekunnin erolla Nairo Quintanaan. Hän voitti myös mäkikirikilpailun yhdentoista pisteen erolla Quintanaan.
Froome voitti 2016 Critérium du Dauphinén 12 sekuntia ennen Romain Bardet'ta. Ranskan ympäriajossa hän voitti Pyreneillä ajetun kahdeksannen etapin siirtyen samalla kokonaiskilpailun johtoon. Hän voitti myös 18. etapin, mäkisessä maastossa ajetun aika-ajon. Kokonaiskilpailun hän voitti neljän minuutin ja viiden sekunnin erolla Bardet'hen. Olympialaisissa 2016 Froome sai jälleen aika-ajossa pronssia. Espanjan ympäriajossa hän voitti Pena Cabargaan päättyneen 11. etapin ja aika-ajona ajetun 19. osuuden. Kokonaiskilpailussa hän sijoittui toiseksi minuutin ja 23 sekuntia Nairo Quintanalle hävinneenä.
Ranskan ympäriajossa 2017 Froome siirtyi kokonaiskilpailun johtoon oltuaan viidennellä etapilla kolmas. Hän menetti johtopaikkansa 12. etapin jälkeen, mutta otti sen takaisin kaksi etappia myöhemmin. Hän voitti kokonaiskilpailun lopulta 54 sekunnin erolla Rigoberto Urániin. Saman vuoden Espanjan ympäriajossa hän siirtyi johtoon oltuaan kolmannella etapilla kolmas. Hän voitti Cumbre del Soliin päättyneen yhdeksännen etapin ja Logroñoon päättyneen aika-ajoetapin. Hän voitti kokonaiskilpailun kahden minuutin ja 15 sekunnin erolla Vincenzo Nibaliin. Saman vuoden Bergenin MM-kilpailuissa hän saavutti aika-ajossa pronssia.
Italian ympäriajossa 2018 Froome voitti Monte Zoncolanille päättyneen 14. etapin kuuden sekunnin erolla Simon Yatesiin. Bardonecchiaan päättyneen 19. etapin hän voitti 80 kilometrin irtioton jälkeen kolmen minuutin erolla Richard Carapaziin. Kokonaiskilpailun hän voitti 46 sekunnin erolla Tom Dumouliniin. Hänestä tuli kolmas pyöräilijä, joka on voittanut kolme peräkkäistä suurta ympäriajoa. Aiemmin samaan olivat pystyneet Eddy Merckx 1972–1973 ja Bernard Hinault 1982–1983. Saman vuoden Ranskan ympäriajossa hän sijoittui kolmanneksi.
Froome loukkaantui vakavasti kaaduttuaan kovassa vauhdissa ja törmättyään seinään ennen vuoden 2019 Critérium du Dauphinén neljättä etappia. Hän mursi lantionsa, oikean reisiluunsa, kylkiluitaan ja oikean kyynärpäänsä. Hän palasi kilpailuihin helmikuussa 2020, mutta ei ole voittanut onnettomuutensa jälkeen yhtään kilpailua.
Saavutuksia

Lähde: Cycling Archives
Aiheesta muualla

Chris Froome – ProCyclingStats
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Tšekki  Alankomaat  Puola 
Muut:  IdRef
Harleys in Hawaii

| ”Harleys in Hawaii” Katy Perry |
| --- | --- | --- |

Singlen tiedot
 Äänitetty : 2019
 Julkaistu: 16. lokakuuta 2019
 Formaatti: 12" single, digitaalinen lataus, suoratoisto
 Tuottaja(t): Johan Carlsson, Charlie Puth
 Tyylilaji: trooppinen, pop, Latino
 Kesto: 03.05
 Levy-yhtiö: Capitol Records
Katy Perryn muut singlet
| ”Small Talk” 2019 | ”Harleys in Hawaii” 2019 | ”Never Worn White” 2020 |
Harleys in Hawaii on yhdysvaltalaislaulaja Katy Perryn musiikkikappale. Sen julkaisi Capitol Records singlenä 16. lokakuuta 2019. Kappaleen ovat sanoittaneet Jacob Kasher Hindlin, Perry sekä sen tuottajat Charlie Puth ja Johan Carlsson. "Harleys in Hawaii" on lajityypiltään trooppinen pop-kappale, joka kuvastaa Perryn tunteita hänen ajellessa Harley-Davidson moottoripyörällä Havaijilla hänen rakkaansa kanssa. Kappaleen musiikkivideo julkaistiin Perryn YouTube-kanavalla singlen julkaisupäivänä.
"Harleys in Hawaii" oli kaupallisesti kohtalainen menestys, sen päästyä singlelistan viidenkymmenen parhaan joukkoon Australiassa, Irlannissa, Isossa-Britanniassa, Kroatiassa, Liettuassa, Slovakiassa, Uudessa-Seelannissa ja Venezuelassa.
Käännös suomeksi
Joonas Kalliola

| Joonas Kalliola> Henkilötiedot |
| --- | --- |
Syntynyt: 29. huhtikuuta 1991 (ikä 33) Rauma, Suomi
Kansalaisuus:   Suomi
Jääkiekkoilija
Lempinimi:  Jopi
Pelipaikka:  vasen laitahyökkääjä
Maila:  vasen
Pituus:  190 cm
Paino:  95 kg
Seura
Seura:  KHT
Sarja:  II-divisioona
Pelinumero:  30
Pelaajaura
Pääsarjaura:  2016–2020
Aik. seurat:  LeKi (Mestis) Jukurit (Mestis/SML) Kiekko-Espoo (Mestis)
Joonas Kalliola (s. 29. huhtikuuta 1991 Rauma) on suomalainen jääkiekkoilija, joka pelaa II-divisioonajoukkue Klaukkala Hockey Teamissa. Hän on pelipaikaltaan vasen laitahyökkääjä, mutta Kalliola osaa pelata myös keskellä.
Ura

Kalliola on Rauman Lukon kasvatti. Hän oli kaudella 2006–2007 seuran C-nuorten paras syöttäjä sekä SM-karsinnoissa että SM-sarjan runkosarjassa kerättyään molemmissa 11 syöttöpistettä. Kauden 2008–2009 päätteeksi Kalliola voitti A-nuorten SM-pronssia. Kaudella 2009–2010 hän nousi Lukon A-nuorten varakapteeniksi. Kesällä 2010 Kalliola harjoitteli seuran SM-liigajoukkueen mukana ja hän osallistui mm. Pitsiturnaukseen. Elokuussa Lukko lainasi Kalliolan seuran yhteistyöjoukkue KooKoohon, Mestikseen, mutta yllättäen seurojen välisen yhteistyön päätyttyä hän palasi kuitenkin Lukkoon jo ennen kauden alkua syyskuussa. Kaudella 2011–2012 Kalliola nousi takaisin Lukon A-nuorten kapteenistoon.
Kaudeksi 2012–2013 Kalliola siirtyi 1+1-vuotisella sopimuksella Mestis-joukkue Lempäälän Kisaan. Hänen tulokaskautensa sarjassa toi 33 runkosarja- ja neljässä playoff-ottelussa tehot 4+1=5. LeKi ei käyttänyt Kalliolan sopimuksessa ollutta optiota. Hän siirtyi kaudeksi 2013–2014 vuoden mittaisella sopimuksella Mikkelin Jukureihin. Kalliola voitti kauden päätteeksi Mestis-hopeaa. Kaudella 2014–2015 hän jakoi kuudella osumallaan sarjan pudotuspelien maalipörssin voiton kolmen muun pelaajan kanssa. 25. maaliskuuta 2015 toisessa välieräottelussa vieraissa Kajaanin Hokkia vastaan Kalliola ratkaisi Jukureille 2–3-voiton ylivoimalla peräti ajassa 151.31. Ottelu oli Suomen kaikkien aikojen pisin jääkiekko-ottelu. Jukurit eteni lopulta finaaliin ja Mestiksen mestaruuteen asti. Seura nostettiin kaudeksi 2016–2017 SM-liigaan, jonka julkistamisen jälkeen Kalliola teki syyskuussa 2015 Jukurien kanssa vuoden mittaisen jatkosopimuksen. Kaudella 2015–2016 hän voitti koko sarjan jäähypörssin 102 minuutillaan. Kalliola voitti kauden päätteeksi Mestiksen mestaruuden.
Jukurit nostettiin SM-liigaan kaudeksi 2016–2017. Kalliola teki liigadebyyttinsä runkosarjan avauskierroksella 16. syyskuuta 2016 Vaasan Sportia vastaan. Hänet merkittiin Jukurien kolmosketjun oikeaan laitaan Teemu Henritiuksen ja Topi Nättisen viereen. Kalliola sai ottelussa jääaikaa 13.54 minuuttia. Liigauransa avausmaalin hän teki kolmannessa ottelussaan 22. syyskuuta 2016 Rauman Lukkoa vastaan. Kalliola teki kauden aikana 55 runkosarjaottelussa tehot 8+5=13. Joulukuussa 2016 hän teki Jukurien kanssa vuoden mittaisen jatkosopimuksen. Maaliskuussa 2018 Kalliola teki seuran kanssa kaksivuotisen jatkosopimuksen.
Kalliola siirtyi kaudeksi 2020–2021 vuoden mittaisella sopimuksella Mestiksen nousijajoukkue Kiekko-Espoon riveihin. Hänen kautensa jäi loukkaantumisen vuoksi kuitenkin vain seitsemän ottelun mittaiseksi.
Kalliola oli kaksi kautta kokonaan pelaamatta. Tammikuussa 2024 hän palasi kaukaloihin ja siirtyi loppukauden 2023–2024 kattavalla sopimuksella II-divisioonajoukkue Klaukkala Hockey Teamiin. Syyskuussa Nurmijärven Uutiset kertoi Kalliolan jatkavan joukkueessa myös kaudella 2024–2025.
Pelityyli

Isokokoinen Kalliola on tunnettiin ammattilaisurallaan työteliäänä kahden suunnan hyökkääjänä. Hän tykkäsi pelata myös varsin fyysistä peliä ja Kalliola viihtyi maalinedustatilanteissa.
Fraser (täsmennyssivu)

Fraser voi tarkoittaa seuraavia:
Paikkoja

Fraser, joki Brittiläisessä Kolumbiassa, Kanadassa
Fraser Island, hiekkasaari Queenslandissa, Australiassa
Fraser, pikkukaupunki Yhdysvaltojen Coloradossa
Fraser, pikkukaupunki Yhdysvaltojen Iowassa
Fraser, kaupunki Yhdysvaltojen Michiganissa
Henkilöitä

Andy Fraser (1952–2015), englantilainen muusikko
Antonia Fraser (s. 1932), brittiläinen kirjailija
Brendan Fraser (s. 1968), kanadalais-yhdysvaltalainen näyttelijä
Bruce Fraser (1888–1981), brittiläinen amiraali
Colin Fraser (s. 1985), kanadalainen jääkiekkoilija
Dawn Fraser (s. 1937), australialainen uimari ja olympiavoittaja
Donald Fraser (s. 1958), kanadalainen jääkiekkoilija
Donald M. Fraser (1924–2019), yhdysvaltalainen poliitikko ja Minneapolisin pormestari
Donna Fraser (s. 1972), brittiläinen pikajuoksija
Elizabeth Fraser (s. 1963), skotlantilainen laulaja
Fredrik Wilhelm Fraser (1819–1883), suomalainen eversti ja valtiopäivämies
Georg Fraser (1849–1937), suomalainen kapteeni, kirjailija ja valtiopäivämies, Fredrik Wilhelm Fraserin poika
Georg Fraser (1882–1952), suomalainen arkkitehti ja opettaja, kapteeni Georg Fraserin poika
Greig Fraser (s. 1975), australialainen elokuvaaja
Gretchen Fraser (1919–1994), yhdysvaltalainen alppihiihtäjä
Harold Fraser (1872–1945), yhdysvaltalainen golfaaja
Helen Fraser (s. 1942), brittiläinen näyttelijä
Henk Fraser (s. 1966), alankomaalainen jalkapalloilija ja valmentaja
Herbert MacKay-Fraser (1927–1957), yhdysvaltalainen Formula 1 -kuljettaja
Hugh Fraser (s. 1950), englantilainen näyttelijä
John Fraser (1881–1959), kanadalainen jalkapalloilija
Kelly Fraser (1993–2019), kanadalainen inuiittilaulaja
Laura Fraser (s. 1976), skotlantilainen näyttelijä
Louis Fraser (1810–1866), englantilainen eläintieteilijä ja keräilijä
Malcolm Fraser (1930–2015), australialainen poliitikko, pääministeri 1975–1983
Mark Fraser (s. 1986), kanadalainen jääkiekkoilija
Matt Fraser (s. 1990), kanadalainen jääkiekkoilija
Maxwell Alexander Fraser, Maxi Jazz (1957–2022), brittiläinen rap-artisti
Nancy Fraser (s. 1947), yhdysvaltalainen filosofi, teoreetikko ja marxilainen feministi
Neale Fraser (1933–2024), australialainen tennispelaaja
Ryan Fraser (s. 1994), skotlantilainen jalkapalloilija
Scott Fraser (s. 1986), brittiläinen suunnistaja
Shelly-Ann Fraser-Pryce (s. 1986, o.s. Fraser), jamaikalainen pikajuoksija
Thomas Fraser (1841–1920), brittiläinen lääkäri ja farmakologi
Muuta

Fraser, suomalainen aatelissuku
HMCS Fraser, Kanadan laivaston aluksia
Fraserin oireyhtymä, harvinainen sairaus, joka aiheuttaa ruumiillisia poikkeavuuksia ja kehitysvammaisuutta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fraser”, voi hakea sivunnimihaulla, laajalla sivunnimihaulla tai tekstihaulla.
Heikki Aitoaho

Heikki Veli Aitoaho (s. 26. elokuuta 1948 Mustasaari) on suomalainen arkkitehti. Hän valmistui Oulun yliopiston arkkitehtuuriosastolta 1975. Aitoaholla on arkkitehtitoimisto yhdessä Kaarlo Viljasen kanssa. Aitoaho on suunnitellut Vaasan Jaakoon muistomerkin.
Vaasan Jaakoon muistomerkki, 2015, Vaasa
Aitoaholle on myönnetty vuonna 2014 Suomen Leijonan ritarimerkki.
Happy hour

Happy hour (suom. ”onnentunti”) on anniskelupaikoissa ajanjakso tiettyyn aikaan päivästä, jolloin juomia myydään halvemmalla. Yleensä happy hour koskee tiettyjä alkoholijuomia, yleensä hanatuotteita kuten olutta, siideriä ja mahdollisesti long drink -juomia. Happy hourin ajankohta on yleensä alkuillasta tai muulloin ravintolan kannalta hiljaisena aikana.
Happy hour tuli Suomeen vuonna 1984, jolloin alkoholilainsäädäntö teki sen toteuttamisen kuitenkin hankalaksi. Jos ravintola halusi mainostaa lehdessä happy houriaan, se ei saanut mainita alennushinnoista eikä käytännössäkään tarjota alkoholijuomia alennuksella. Jos mainosti, saattoi kuitenkin tarjota drinkkien mikserivesiä ja esimerkiksi suolapähkinöitä vaikka ilmaiseksi. Jos taas mainontaa ei käytetty, alkoholia sai myydä happy hourin aikana normaalia halvemmalla. Silloin happy hour -mainintaa ei saanut näkyä edes ravintolan ovessa eikä ikkunassa, ainoastaan asiallinen hinnasto eri kellonaikoihin jaoteltuna.
Vuoden 1994 alkoholilaki salli mietojen alkoholijuomien mainonnan ja sai happy hour -ilmiön yleistymään suomalaisissa anniskelupaikoissa seuraavan vuosikymmenen aikana. Vuosien 2008–2017 välillä happy hourien mainonta ravintolan ulkopuolella oli kiellettyä. Vuoden 2018 tammikuusta lähtien voivat ravintolat Suomessa jälleen mainostaa happy hourejaan.
Aiheesta muualla

Kuvia tai muita tiedostoja aiheesta Happy hour Wikimedia Commonsissa
Korjakian autonominen piirikunta

| Korjakian autonominen piirikunta Чав’чываокруг1 Корякский автономный округ2 |
| --- | --- |

 Vaakuna
 Korjakian sijainti Venäjän federaation kartalla
 Koordinaatit: 59°05′N, 159°56′E 
Perustettu:  1930
Hallinto:  
 – hallinnollinen keskus:  Palana
 – suurin kaupunki:  Palana (3 982 as)
 – Kuvernööri:  Oleg Kožemjako
Pinta-ala:  301 500 km²
Väkiluku (2003):  27 882
 – väestötiheys:  0,09 as./km²
 1korjakiksi - Tšavtšõvaokrug 2venäjäksi - Korjakski avtonomnyj okrug 
Korjakian autonominen piirikunta tai Korjakia (myös Korjakkien autonominen piirikunta, korjakiksi Чав’чываокруг, Tšavtšõvaokrug, ven. Коря́кский автоно́мный о́круг, Korjakski avtonomnõi okrug) on Venäjän entinen hallintoalue Venäjän kaukoidässä. Se käsitti Kamtšatkan niemimaan pohjoisosan ja siitä pohjoiseen olevan alueen. Korjakia rajoittui pohjoisessa Tšukotkaan, idässä Beringinmereen sekä lännessä Ohotanmereen ja Magadanin alueeseen. Korjakia oli Venäjän autonominen piirikunta ja yksi Venäjän federaation subjekteista, vaikka toisaalta kuului myös Kamtšatkan alueeseen. Heinäkuussa 2007 Korjakian autonominen alue ja Kamtšatkan alue yhdistettiin Kamtšatkan aluepiiriksi. Nykyään piirikunta on aluepiiriin kuuluva erityisaseman omaava hallintoalue.